Тропари и кондаки воскресные
Глас 1-й
Тропарь
Каˆмени запечаˆтану от иудеˆй, / и воˆином стрегуˆщим пречиˆстое Теˆло Твоеˆ, / воскреˆсл есиˆ триднеˆвный Спаˆсе, / даˆруяй миˆрови жизнь. / Сегоˆ раˆди Сиˆлы Небеˆсныя вопияˆху Ти, Жизнодаˆвче: / слаˆва Воскресеˆнию Твоемуˆ, Христеˆ; / слаˆва Цаˆрствию Твоемуˆ; // слаˆва смотреˆнию Твоемуˆ, едиˆне Человеколюˆбче.
Кондак
Воскреˆсл есиˆ яˆко Бог из гроˆба во слаˆве, / и мир совоскресиˆл есиˆ; / и естествоˆ человеˆческое яˆко Боˆга воспеваˆет Тя, и смерть исчезеˆ; / Адаˆм же ликуˆет, Владыˆко, / Е˜ва ныˆне от уз избавляˆема раˆдуется, зовуˆщи: // Ты есиˆ, И˜же всем подаяˆ, Христеˆ, воскресеˆние.
Глас 2-й
Тропарь
Егдаˆ снизшеˆл есиˆ к смеˆрти, Животеˆ Безсмеˆртный, / тогдаˆ ад умертвиˆл есиˆ блистаˆнием Божестваˆ; / егдаˆ же и умеˆршия от преиспоˆдних воскресиˆл есиˆ, / вся Сиˆлы Небеˆсныя взываˆху: // Жизнодаˆвче Христеˆ Боˆже наш, слаˆва Тебеˆ.
Кондак
Воскреˆсл есиˆ от гроˆба, Всесиˆльне Спаˆсе, / и ад, виˆдев чуˆдо, ужасеˆся, / и меˆртвии востаˆша; / тварь же виˆдящи сраˆдуется Тебеˆ, / и Адаˆм свеселиˆтся, // и мир, Спаˆсе мой, воспеваˆет Тя приˆсно.
Глас 3-й
Тропарь
Да веселяˆтся Небеˆсная, / да раˆдуются земнаˆя: / яˆко сотвориˆ держаˆву / мыˆшцею Своеˆю Госпоˆдь, / попраˆ смеˆртию смерть, / пеˆрвенец меˆртвых бысть, / из чреˆва аˆдова избаˆви нас, // и подадеˆ миˆрови веˆлию миˆлость.
Кондак
Воскреˆсл есиˆ днесь из гроˆба, Щеˆдре, / и нас возвеˆл есиˆ от врат смеˆртных; / днесь Адаˆм ликуˆет, и раˆдуется Е˜ва, / вкуˆпе же и пророˆцы с патриаˆрхи воспеваˆют непрестаˆнно // Божеˆственную держаˆву влаˆсти Твоеяˆ.

Глас 4-й
Тропарь
Свеˆтлую Воскресеˆния проˆповедь / от А˜нгела увеˆдевша Госпоˆдни учениˆцы, / и праˆдеднее осуждеˆние отвеˆргша, / апоˆстолом хваˆлящася глагоˆлаху: / испровеˆржеся смерть, / воскреˆсе Христоˆс Бог, // даˆруяй миˆрови веˆлию миˆлость.
Кондак
Спас и Избаˆвитель мой, / из гроˆба яˆко Бог воскресиˆ от уз земнороˆдныя, / и вратаˆ аˆдова сокрушиˆ, / и яˆко Владыˆка // воскреˆсе триднеˆвен.
Глас 5-й
Тропарь
Собезначаˆльное Слоˆво Отцуˆ и Дуˆхови, / от Деˆвы роˆждшееся на спасеˆние наˆше, / воспоиˆм, веˆрнии, и поклониˆмся: / яˆко благоволиˆ плоˆтию взыˆти на Крест, / и смерть претерпеˆти, / и воскресиˆти умеˆршия // слаˆвным Воскресеˆнием Своиˆм.
Кондак
Ко аˆду, Спаˆсе мой, сошеˆл есиˆ, / и вратаˆ сокрушиˆвый яˆко Всесиˆлен, / умеˆрших яˆко Создаˆтель совоскресиˆл есиˆ, / и смеˆрти жаˆло сокрушиˆл есиˆ, / и Адаˆм от кляˆтвы избаˆвлен бысть, Человеколюˆбче; / теˆмже вси зовеˆм: // спасиˆ нас, Гоˆсподи.
Глас 6-й
Тропарь
А˜нгельския Сиˆлы на гроˆбе Твоеˆм, / и стрегуˆщии омертвеˆша; / и стояˆше Мариˆя во гроˆбе, / иˆщущи пречиˆстаго Теˆла Твоегоˆ. / Плениˆл есиˆ ад, не искусиˆвся от негоˆ; / среˆтил есиˆ Деˆву, Даˆруяй живоˆт. / Воскресыˆй из меˆртвых, // Гоˆсподи, слаˆва Тебеˆ.
Кондак
Живоначаˆльною длаˆнию / умеˆршия от мраˆчных удоˆлий / Жизнодаˆвец воскресиˆв всех Христоˆс Бог, / воскресеˆние подадеˆ человеˆческому роˆду: / есть бо всех Спасиˆтель, // Воскресеˆние и Живоˆт, и Бог всех.

Глас 7-й
Тропарь
Разрушиˆл есиˆ Крестоˆм Твоиˆм смерть, / отвеˆрзл есиˆ разбоˆйнику рай, / мироноˆсицам плач преложиˆл есиˆ, / и апоˆстолом проповеˆдати повелеˆл есиˆ: / яˆко воскреˆсл есиˆ, Христеˆ Боˆже, // даˆруяй миˆрови веˆлию миˆлость.
Кондак
Не ктомуˆ держаˆва смеˆртная возмоˆжет держаˆти человеˆки: / Христоˆс бо сниˆде, сокрушаˆя и разоряˆя сиˆлы еяˆ; / связуˆемь бываˆет ад, / пророˆцы соглаˆсно раˆдуются: / предстаˆ, глагоˆлюще, Спас суˆщим в веˆре, // изыдиˆте, веˆрнии, в воскресеˆние.
Глас 8-й
Тропарь
С высотыˆ снизшеˆл есиˆ, Благоутроˆбне, / погребеˆние прияˆл есиˆ триднеˆвное, / да нас свободиˆши страстеˆй, // Животеˆ и Воскресеˆние наˆше, Гоˆсподи, слаˆва Тебеˆ.
Кондак
Воскреˆс из гроˆба, умеˆршия воздвиˆгл есиˆ, / и Адаˆма воскресиˆл есиˆ, / и Е˜ва ликуˆет во Твоеˆм Воскресеˆнии, / и мирстиˆи концыˆ торжествуˆют / еˆже из меˆртвых востаˆнием Твоиˆм, // Многомиˆлостиве.